Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 508/11/8811	Trebišov, 30.8.2012
EEČ : 2-69-319-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
- ako konateľ spoločnosti OMNEC s.r.o., so sídlom XXXXX, ul. M. R. Štefánika 191 zadržal a neodviedol splatné dávky nemocenského, starobného, invalidného poistenia a poistenia v nezamestnanosti, ktoré zrazil zamestnancom z vymeriavacieho základu miezd vo výške 9,4% za obdobie mesiacov marec 2009 v sume 650,40 €, apríl 2009 v sume 647,60 €, jún 2009 v sume 650,30 €, júl 2009 v sume 645,40 €, august 2009 v sume 737,30 €, september 2009 v sume 733,60 €, október 2009 v sume 576,- €, november 2009 v sume 533,10 €, december 2009 v sume 490,50 €, január 2010 v sume 420,20 € a február 2010 v sume 352,80 €, čím takto spôsobil škodu Sociálnej poisťovni, pobočka XXXXX vo výške 6.437,20 €,
- ako konateľ spoločnosti OMNEC s.r.o., so sídlom XXXXX, ul. M. R. Štefánika 191 zadržal a neodviedol splatné dávky zdravotného poistenia, ktoré zrazil zamestnancom z vymeriavacieho základu miezd vo výške 4 % a 2 % za marec 2008 v sume 9,16 €, jún 2008 v sume 12,91 €, júl 2008 v sume 10,75 €, august 2008 v sume 12,91 €, september 2008 v sume 10,75 €, október 2008 v sume 10,75 €, november 2008 v sume 12,91 €, december 2008 v sume 12,91 €, január 2009 v sume 14,33 €, február 2009 v sume 11,82 €, apríl 2009 v sume 148,92 €, máj 2009 v sume 151,43 €, jún 2009 v sume 161,01 €, júl 2009 v sume 152,76 €, august 2009 v sume 155,35 €, september 2009 v sume 151,48 €, október 2009 v sume 131,26 €, november 2009 v sume 126,70 €, december 2009 v sume 128,91 €, január 2010 v sume 99,91 € a február 2010 v sume 83,55 €, čím  takto spôsobil škodu pre Všeobecnú zdravotnú poisťovňu a.s., pobočka XXXXX vo výške 1.610,48 €,- 
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície, Oddelenie ekonomickej kriminality XXXXX sp.zn. ORP-339/OEK-TV-2010 zo dňa 12.07.2012 je obvinený XXXXX stíhaný za zločin neodvedenia dane a poistného podľa § 277 ods. 1, ods. 2 písm. b Tr. zák., ktorý spáchal tak, ako je to uvedené vo výrokovej časti tohto uznesenia. 

Po ukončenom vyšetrovaní vyšetrovateľ predložil spis prokurátorovi s postupom na zastavenie trestného stíhania v zmysle ustanovenia § 215 ods. 1 písm. h Tr. por., pretože zanikla trestnosť činu s poukazom na ustanovenie § 86 písm. e Tr. zák. 

Preskúmaním predloženého vyš. spisu som zistil, že návrh vyšetrovateľa je dôvodný. Obvinený XXXXX po vznesení obvinenia uhradil dňa 15.08.2012  škodu Sociálne  poisťovne, pobočka XXXXX v celkovej výške 6.437,20 € a Všeobecnej zdravotnej poisťovni, a.s. pobočka XXXXX škodu vo výške 1.610,48 €.

Podľa § 215 ods. 1 písm. h Tr. por. prokurátor zastaví trestné stíhanie ak zanikla trestnosť činu. 

Podľa § 86 písm. e Tr. zák. trestnosť činu zaniká aj vtedy, ak ide o trestný čin neodvedenia dane a poistného podľa § 277 Tr. zák., ak splatná daň a jej príslušenstvo, alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

Keďže obvinený XXXXX pred skončením vyšetrovania a jeho oboznámením, ktoré sa konalo dňa 16.08.2012 uhradil poškodeným stranám škodu v plnej výške rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 215 ods. 6 Tr. por.)

JUDr. Miroslav Kohan
prokurátor